19. ΑΝΑΓΚ. ΝΟΜΟΣ υπ' αριθ. 583 της 29 Σεπτ./4 Οκτ. 1945 Περί τροποποιήσεως και συμπληρώσεως ενίων διατάξεων του Κώδικος των Νόμων περί φορολογίας του οινοπνεύματος. Άρθρ.1.-Οσάκις ο επί του μετουσιωμένου οινοπνεύματος επιβαλλόμενος φόρος καταναλώσεως κύριος και πρόσθετος είναι ίσος προς τον φόρον καταναλώσεως (κύριον και πρόσθετον) του καθαρού οινοπνεύματος, δύναται η μετουσίωσις του προς φωτισμόν ή θέρμανσιν προοριζομένου οινοπνεύματος να γίνεται, τη εγκρίσει εκάστοτε της Γενικής Διευθύνσεως του Γενικού Χημείου του Κράτους, δια της προσθήκης μόνον χρωστικής ουσίας και φωτιστικού πετρελαίου ή τερεβινθελαίου και εις την αναλογίαν την καθοριζομένην υπό των οικείων Β.Δ/των και αποφάσεων. Άρθρ.2.-(Κατηργήθη δια της παρ. 2 άρθρ. 12 Ν. 2128/1952, κατωτ. αριθ. 26). Άρθρ.3.-1.(Τροποποιείται η παρ. 1 άρθρ. 20 Β.Δ. 14/18 Φεβρ. 1939, ανωτ. αριθ. 5). Άρθρ.4.-1.Το εδ. α΄ της παρ. 1 του άρθρ. 25 του Κώδικος των νόμων "περί φορολογίας του οινοπνεύματος", καταργείται. 2.(Κατηργήθη δια της παρ. 2 άρθρ. 12 Ν. 2128/1952, κατωτ. αριθ. 26). Άρθρ.5.-(Κυρούνται αι κάτωθι αποφάσεις, της κυρώσεως ταύτης ανατρεχούσης αφ' ης αύται εξεδόθησαν. Υπ' αριθ. 5724 της 16 Ιουν. 1945 του Γενικού Διοικητικού Κρήτης, 10442 της 19 Ιουν. 1945 και 15071 της 9 Αυγ. 1945 του Υπουργού των Οικονομικών. Άρθρ.6.-Καταργείται πάσα διάταξις αντικειμένη εις τον παρόντα νόμον, ούτινος η ισχύς άρχεται από της δημοσιεύσεώς του εις την Εφημερίδα της Κυβερνήσεως. 